বলীউডৰ অভিনেত্রী শ্ৰদ্ধা কাপুৰ আৰু চেলিব্ৰেটি ফটোগ্ৰাফাৰ ৰোহন শ্ৰেষ্ঠাৰ সম্পৰ্ক বৰ্তমান বলীউডৰ জগতখনত এক চৰ্চাৰ বিষয় হৈ পৰিছে। তেওঁলোকে কেতিয়াও যদিও আনুষ্ঠানিকভাৱে তেওঁলোকৰ সম্পৰ্কৰ কথা প্ৰকাশ কৰা নাই কিন্তু দুয়োৰে বিবাহপাশত আৱদ্ধ হোৱাৰ উৰাবাতৰি ওলাবলৈ আৰম্ভ কৰিছে।
শ্ৰদ্ধা কাপুৰক ৰোহনৰ সৈতে কেইবাবাৰো দেখা গৈছিল, আৰু সকলোৱে ভাবিছিল যে, দুয়োজনে সোনকালেই যুগ্ম জীৱনৰ পাতনি মেলিব পাৰে।
মালদ্বীপত শ্ৰদ্ধা কাপুৰৰ সম্পৰ্কীয় ভাতৃ প্ৰিয়ংক শৰ্মাৰ বিবাহৰ সময়ত শ্ৰদ্ধা কাপুৰ আৰু ৰোহনেৰ সৈতে সময় অতিবাহিত কৰা দেখা গৈছিল। দুয়োজন অতি ঘনিষ্ঠ হোৱাৰ ফটোও সামাজিক মাধ্যমত প্ৰকাশ পাইছিল যিবোৰ ফটো অতি কমসময়তে ভাইৰেল হৈ পৰিছিল।
